Beurtkrag Saterdag hervat(Argieffoto: pixabay) Suid-Afrikaners moet Saterdag maar weer die braaivleisvure aansteek – nog ŉ naweek met beurtkrag is op hande. Fase 1-beurtkrag is Vrydag om 23:00 opgeskort, maar word Saterdag om 09:00 weer hervat, het die kragvoorsiener gesê. “Die omvang van beurtkrag Saterdag sal afhang van hoe die stelsel oornag vaar en sal [Saterdag] teen 08:00 deurgegee word. “Ons spanne gaan vanaand [Vrydag] sonder ophou werk om te verseker geen verdere eenhede gaan oornag verlore nie en dat dié wat aanlyn moet kom, dit wél doen. Selfs met ons beste pogings voorsien ons egter dat daar dié naweek ongelukkig beurtkrag gaan wees.” Teen Vrydag 18:30 was 12 738 MW nie beskikbaar in die stelsel nie.